Kranjska kobasica
<s>Kranjska kobasica (, ) je vrsta kobasice rasprostranjena u Sloveniji i Austriji.</s><s>Porijeklo imena je od historijske austro-ugarske pokrajine Kranjske, koja se danas nalazi u Sloveniji.</s>

<s>Zaštićena marka 
Od 2012. godine Slovenija je kranjsku kobasicu proglasila proizvodom sa geografski zaštićenom markom, što je u Austriji dovelo do negodovanja, zbog mogućnosti da se austrijski proizvod pod tim imenom neće moći proizvoditi i prodavati.</s><s>Zajednički je doneseno kompromisno rješenje, da njemački nazivi Krainer Wurst, Käsekrainer, Schweinskrainer, Osterkrainer i Bauernkrainer i dalje budu dozvoljeni, ali da ne mogu biti unijeti u Listu tradicionalnih austrijskih namirnica.</s><s>Poslužuje se podgrijana uz senf, svježe ribani hren, zemičku ili šnitu crnog kruha.</s>

<s>Recept  
Kranjska kobasica sadrži grubo mljeveno meso sa 68% svinjetine, 12% govedine i najviše 20% slanine.</s><s>Jedini dozvoljeni začini su 5% voda, so, bijeli luk i biber.</s><s>Meso se sitni na komade 10 do 13 mm, a slanina na 8 bis 10 mm.</s><s>Izmješana masa se puni u svinjska crijeva prečnika 32 do 36 mm.</s><s>Od toga se formira 12 do 16 cm dugački par kobasica, koji teže od 180 do 220 grama.</s><s>Parovi se povezuju drvenim štapićem, vruče se dime i na 70°C obrađuju.</s>

<s>Varijante</s>

<s>Jedna varijanta kranjske kobasice je Käsekrainer (u slobodnom prijevodu: sirna kranjska kobasica) koja u originalnom receptu sadrži 10 do 20% sira (napr. ementalera) u malim komadima.</s><s>Izmišljena je u Austriji 1971. i u standardnoj je ponudi u bečkim kioscima za kobasice.</s><s>Može se kuhati, peći ili pržiti.</s><s>Prije pripravljanja se ne bi trebala bosti, jer će prilikom pečenja iscuriti topljeni sir, kao ni peći na visokoj temperaturi, da sir ne bi izgorio i promijenio ukus.</s><s>Käsekrainer ne treba zamjeniti sa Berner Würstel (u slobodnom prijevodu: Bernerova kobasica).</s><s>Käsekrainer se zbog iscurenog sira koji prilikom pripravljanja tačkasto ostaje na površini u Bečkom dijalektu naziva "Eitrige" (od njemačke riječi Eiter za gnoj.) Poslužuje se sa senfom, svježe ribanim hrenom, ali i sa senfom i kečapom, ponekad posuta curry začinom.</s><s>Može se dobiti kao Käsekrainer-hotdog, sa jednom kobasicom u vekni bijelog kruha sa senfom ili kečapom.</s>

<s>Nematerijalna kulturna baština 
Tradicionalno pripravljanje kranjske kobasice, proglašeno je 20. decembra 2012. godine kao Nematerijalna kulturna baština Slovenije.</s>

<s>Reference</s>

<s>Vanjski linkovi</s>

<s>Kobasice
Slovenska kuhinja
Austrijska kuhinja
Nematerijalna kulturna baština Slovenije
Hrana sa zaštićenim geografskim porijeklom</s>

